CBI মুকুল রায়কে গ্রেফতার না করলে তীব্র আন্দোলন গড়ে তোলার ডাক দিলেন প্রদেশ কংগ্রেস সভাপতি অধীর চৌধুরী। জলপাইগুড়িতে এক সভাশেষে মুকুল-প্রসঙ্গে তাঁর কটাক্ষ, গত কয়েকদিনে দিল্লিতে গিয়ে বিজেপি নেতাদের দরজায় দরজায় ঘুরেছেন তৃণমূলের সর্বভারতীয় সাধারণ সম্পাদক।
 কলকাতা: CBI মুকুল রায়কে গ্রেফতার না করলে তীব্র আন্দোলন গড়ে তোলার ডাক দিলেন প্রদেশ কংগ্রেস সভাপতি অধীর চৌধুরী। জলপাইগুড়িতে এক সভাশেষে মুকুল-প্রসঙ্গে তাঁর কটাক্ষ, গত কয়েকদিনে দিল্লিতে গিয়ে বিজেপি নেতাদের দরজায় দরজায় ঘুরেছেন তৃণমূলের সর্বভারতীয় সাধারণ সম্পাদক। তার ফলেই বিজেপির করুণায় সারদা মামলায় তিনি পার পেয়ে যেতে পারেন বলে আশঙ্কা প্রকাশ করেছেন অধীর চৌধুরী। এমন হলে প্রতিবাদে কংগ্রেস পথে নামবে বলেও হুঁশিয়ারি দিয়েছেন প্রদেশ কংগ্রেস সভাপতি।      শুক্রবার কথা মতো CBI দফতরে যান মুকুল রায়।  আত্মবিশ্বাসের সঙ্গেই CBI-এর প্রশ্নবাণের মোকাবিলা করলেন তিনি। সাড়ে চার ঘণ্টার জেরায়, কয়েকটি প্রশ্নকে সরাসরি চ্যালেঞ্জ করলেন তিনি। আবার সুচতুরভাবে এড়িয়ে গিয়েছেন কয়েকটি প্রশ্ন। যদিও, CBI অফিসাররা বলছেন, তদন্তে যথেষ্টই সহযোগিতা করেছেন মুকুল রায়।    শরীরী ভাষা যদি মাপকাঠি হয়, তাহলে বলতে হবে আত্মবিশ্বাসের সঙ্গেই CBI-এর প্রশ্নবাণের মোকাবিলা করলেন মুকুল রায়। প্রায় সাড়ে চার ঘণ্টা ধরে, তিন দফায় জেরা করা হয় তৃণমূলের ক্রাইসিস ম্যানেজারকে।